b"\n_START_ARTICLE_\nSzlovenszki silabik\xc3\xa1r\n_START_SECTION_\nKnjiga\n_START_PARAGRAPH_\nSzlovenszki silabik\xc3\xa1r vsebuje poleg zlogov in zlogovanih besed \xc5\xa1e molitvice, latinsko besedilo za ministriranje, rimske, arabske \xc5\xa1tevilke, katekizem, pregovore, nabo\xc5\xbene pesmi in po\xc5\xa1tevanko._NEWLINE_Knjigo je tiskal J\xc3\xb3zsef Siess v \xc5\xa0opronu, kakor tudi druge knjige K\xc3\xbczmi\xc4\x8da: Kniga molitvena, Kr\xc3\xa1tka summa velikoga katekizmussa, ali Szv\xc3\xa9ti evangyeliomi.\n_START_SECTION_\nDruge izdaje\n_START_PARAGRAPH_\nSzlovenszki silabik\xc3\xa1r so ponatisnili enajstkrat. Leta 1821 v Radgoni se je pojavila ena nova izdaja, potem leta 1847 tudi v Radgoni. Leta 1851 je Johann Weitzinger, nem\xc5\xa1ki tiskar v Radgoni, pripravil naslednjo izdajo._NEWLINE_Leta 1853 je neznan tiskar ponovno izdal Szlovenszki silabik\xc3\xa1r. Leta 1857 je Endre Balogh (ali Andr\xc3\xa1s Balogh), tiskar v Lendavi, izdal 7. izdajo z naslovom: Szlovenszki szilabik\xc3\xa1r, z-steroga sze decza steti more navesiti, z-nikimi rejcsiczami, i sz-prilo'senim krsztsanszkim n\xc3\xa1vukom navkilpe, pod prespan stampanya znouvics dani. Leta 1861 pa je Weitzinger izdal obrednik v Radgoni: Szlovenszki szilabik\xc3\xa1r, z-steroga sze decza steti more navcsiti. Z-nikimi rejcsiczami, i szprilosenim krszts\xc3\xa1nszkim n\xc3\xa1vukom navk\xc3\xbcpe._NEWLINE_Leta 1864 Jo\xc5\xbeef Borovnjak je priredil silabik\xc3\xa1r, pa tudi Wetzinger je tiskal knjigo: Szlovenszki szilabik\xc3\xa1r, z-steroga sze decza steti more navcsiti. Z-nikimi rejcsiczami, s szprilosenim krszts\xc3\xa1nskim n\xc3\xa1vukom navk\xc3\xbcpe. Leta 1870 \xc5\xa1e ena izdaja se je rodil od Weitzingera in Borovnjaka (Szlovenszki szilabik\xc3\xa1r, z-steroga sze decza steti more navcsiti. Z-nikimi rejcsziczami, i szprilosenim krszts\xc3\xa1nszkim n\xc3\xa1vukom navk\xc3\xbcpe)._NEWLINE_Borovnjak je izdal leta 1891 Molitveno knigo in privezal tudi Szlovenszki silabik\xc3\xa1r (Kniga molitvena bog\xc3\xa1boj\xc3\xa9csim d\xc3\xbcsam d\xc3\xa1na\xc2\xa0: szt\xc3\xa1ro-szlovenszka). Ta je bila zadnja izdaja Szlovenszkega silabik\xc3\xa1rja."